### 20.    Godkendelse af ny forretningsorden for Integrationsrådet

**Åbent**

Sagsnr.: 326-2020-16261       J.nr.: 15.40.00           Dokumentnr.:
326-2020-249970

**Sagstype**

Beslutning.

**Resume og sagens baggrund**

Integrationsrådets nuværende forretningsorden er vedtaget af
Kommunalbestyrelsen i 2010. Integrationsrådet ønsker at forretningsordenen
gennemskrives således, at den fremstår mere læsevenlig og imødekommer aktuelle
behov. Udkast til ny forretningsorden fremlægges hermed til godkendelse.

**Indstillinger**

Direktøren indstiller, at udkast til ny forretningsorden for
Integrationsrådet godkendes.

**Behandling**

Direktionen, Økonomiudvalget, Kommunalbestyrelsen.

**Sagsfremstilling**

Det er jf. Integrationsloven Kommunalbestyrelsen, der
fastsætter forretningsordenen for Integrationsrådet på baggrund af en af
udlændinge- og integrationsministeren udarbejdet standardforretningsorden.

Den nuværende forretningsorden for Integrationsrådet er
vedtaget af Kommunalbestyrelsen på møde den 24. marts 2010 og følger ovennævnte
standardforretningsorden.

Integrationsrådet ønsker, at forretningsordenen
gennemskrives således, at den fremstår mere læsevenlig og tidssvarende. Rådet
har på møde den 4. juni 2020 besluttet at indstille en revideret udgave af
forretningsordenen til Kommunalbestyrelsens godkendelse. Der er tale om en
sproglig gennemskrivning samt ændringer i enkelte paragraffer. De foreslåede
ændringer vedrører følgende:

·
§ 4 - vedr. udpegning af stedfortrædere. Ifølge den eksisterende
forretningsorden udpeges der så vidt muligt en stedfortræder for hvert medlem,
som deltager i rådets møder ved det pågældende medlems fravær. I den justerede
forretningsorden foreslås det, at der udpeges kollektive (frem for personlige)
stedfortrædere og at stedfortræderne deltager i Integrationsrådets møder.

·
§ 13 – vedr. mødereferater. Ifølge den eksisterende
forretningsorden betragtes et referat som godkendt med mindre et eller flere
medlemmer af rådet på det efterfølgende møde har indvendinger herimod. I den
justerede forretningsorden foreslås det, at referater godkendes af rådet på
mødet.

·
§ 16 – vedr. Integrationsrådets beretning. Ifølge den
eksisterende forretningsorden skal Integrationsrådets årlige beretning om
rådets arbejde sendes til bl.a. Udlændinge- og Integrationsministeriet. I den
justerede forretningsorden foreslås det, at beretningen alene sendes til
Kommunalbestyrelsen.

Administrationen vurderer, at der ikke er noget til hinder
for de foreslåede justeringer af Integrationsrådets forretningsorden, som i
hovedtræk fortsat følger ministeriets standardforretningsorden.
Integrationsrådet i Kalundborg Kommune har ikke hidtil afgivet vejledende
udtalelser om integrationsindsatsen hvorfor beretningen alene beskriver rådets
lokalt afholdte aktiviteter.

Udkast til ny forretningsorden for Integrationsrådet er
vedlagt som bilag.

**Økonomiske konsekvenser**

Ingen.

**Direktionens møde den 10.
august 2020:**

Anbefales.

**Økonomiudvalgets møde den 19.
august 2020:**

Anbefales.

**Bilag**

|  |  |
| --- | --- |
| Forretningsorden for Kalundborg Kommunes Integrationsråd | 326-2020-249964 |